श्री नरसिंह दास ‘नर्गिस’ होर इन्दे साहित्यक योगदान दे बारे च अपने बचार इयां प्रस्तुत करदे न-‘रघुनाथ सिहं होर साल 1947 दे अखीर च चांद दे दफ्तरै च पधारे तां अपने कन्नै अपनियां ग्यारां कवितां-गीतें, कवितें तें दोह‌्ड़ें दे रूपै च लेई आए हे। कन्नै दिन गै एह् औन्दे रेह्। बड्डले शा संञां तक्कर सुनने-सनाने दा कम्म चलदा रेहा। मेरे दफ्तर खरा किट्ठ होई जंदा रेहा रते तसीलदार साह‌्ब गी सराह‌्ना मिलदी। अखवार चांद बिच्च इन्दियां डोगरी कवितां छपने दा मुंढ बज्झी पेआ ते डोगरी दुनिया च इन्दी सोह‌्नी शायरी दी जढ़ी साहित्य ते राजनीति दा खूबसूरत मेल, रमज ओआखें दी जान ही, धाक बेही गेई।’